Kabupatèn Kotabaru

Kabupatèn Kotabaru iku kabupatèn ing Provinsi Kalimantan Kidul, Indonésia. Kutha krajan kabupatèn iki dumunung ing Kotabaru kang lumebu Kacamatan Pulau Laut Lor. Kabupatèn iki uga salah siji kabupatèn kang wis ana ing jaman provinsi Kalimantan dhisik. Ing jaman Londo dadi Afdeeling Pasir en de Tanah Boemboe kang kutha krajané ana ing Kotabaru. Kabupatèn iki nduwè sesanti: "Sa-ijaan" (basa:Banjar), kang artiné Semufakat satu hati dan se-iya sekata (basa:Indonésia). Arti lambang laladan Kabupatèn Kotabaru Lambang laladan wujud tamèng segi lima, artiné ketuhanan lan pertahanan rakyat. Limang iji pojoké tamèng, artiné limang sila saka Pancasila. Sisih dhuwur wujudé busur, artiné dinamika lan stamina rakyat. Sisih samping wujudé tegak lurus, nduwè makna sipat gotong royong, jujur lan adil. Sisih ngisor tamèng wujudé lancip, artiné ana tujuan kanggo dhidhik masarakat adil lan makmur. Garis kandhel kelir kuning emas ing sisih njero sak ubengé tamèng, nduwè makna persatuan rakyat. Dasar tamèng kang kelir abang, nglambangaké sipat kendhel. Garis kuning kandhel kang misah gambar dhuwur lan ngisor, nduwè makna agraris (tani pari). Iwak Todak, nglambangaké kasil tradhisional saka iwak sagara. Sagara karo ombak, nduwè makna gelora semangat rakyat. Géografis Kabupatèn Kotabaru duwé jembar 9.422,46 km2 ing sajeroning koordinat 2°20’ — 4°21’ Lintang Kidul lan 115°15’ — 116°30’ Bujur Wétan, uga dadi kabupatèn kang paling jembar ing Kalimantan Kidul. Kabupatèn iki dumunung ana ing sisih paling wétan Provinsi Kalimantan Kidul. Kabupatèn iki wewatesan: Kacamatan Kabupatèn iki nduwè 20 kacamatan, yaiku: Pulo-pulo Kotabaru duwé 90 pulo cilik, seproteloné durung duwé jeneng. Kacamatan Kelumpang Tengah nduwè 21 pulo cilik, Kacamatan Pulau Sebuku nduwè 10 pulo cilik, Kacamatan Pulau Laut Selatan nduwè 23 pulo cilik, lan liyané. Pulo-pulo ing Kotabaru contoné: Pulo Lari Larian sempet dadi rebutan karo Provinsi Sulawesi Kulon, adohé 60 mil saka Pulo Sebuku lan 80 mil saka Sulawesi Kulon. Demografis Cacahé kang ndunungi Kabupatèn Kotabaru akehé 272.000 jiwa (2007), 135.766 lanang lan 136.234 wadon. Kacamatan kang paling akèh kang ndunungi yaiku Kacamatan Pulau Laut Lor kang duwé 75.430 jiwa, kacamatan kang paling sithik kang ndunungi yaiku Kacamatan Kelumpang Kulon kang duwé 4.734 jiwa. Kacamatan Pulau Sembilan kang paling padhet kang ndunungi yaiku 1.241,81 jiwa/km2, Kacamatan Hampang kang paling arang kang ndunungi yaiku 4,68 jiwa/km2. Suku bangsa Suku Banjar Suku Dayak Bukit Suku Dayak Samihim Suku Mandar Suku Bajau Suku Bugis Wong Jawa Suku Tionghoa-Indonésia Budaya Lagu laladan saka Kabupatèn Kotabaru yaiku Paris Barantai,kotabaru gunungnya bamega Upacara adat ing Kabupatèn Kota Baru: Pawanangan, upacara suku Dayak Dusun ing Sungai Durèn, Kotabaru Papande Wanua/Papande Sasi, upacara Suku Mandar ing Pulo Kerayaan Leut, upacara Suku Bajau ing Kacamatan Pulau Laut Lor Sajarah Kabupatèn Kotabaru dumadi saka gabungan pirang-pirang kraton ing jaman jajahan Londo yaiku Bangkalaan, Poelau Laoet (sadurungé mau tanah sagara pulo), Tjangtoeng, Sampanahan, Tjingal lan Manoenggoel. Réferènsi Pranala njaba Situs resmi Archived 2006-12-17 at the Wayback Machine.